APL. “Manchester Siti” “bo‘rilar”ni tor-mor etdi, Kevin de Bryuynedan poker. “Chelsi” safarda autsayder ustidan yirik hisobda g‘alaba qozondi

Futbol bo‘yicha Angliya Premyer Ligasining qoldirilgan tur o‘yinlari 11-may, chorshanba kuni bo‘lib o‘tdi.

Premyer Liganing qoldirilgan 33-turida “Chelsi” safarda “Lids” bilan bahs olib bordi. “Aristokratlar” safida Meyson Maunt, Kristian Pulishich va Romelu Lukaku o‘z hisobiga gol yozdirib qo‘ydi.
Tomas Tuxel shogirdlari ushbu ishonchli g‘alabadan so‘ng ochkolari sonini 70 taga yetkazib, 3-o‘rinni mustahkamladi. “Lids” esa 34 ochko bilan 18-pog‘onada bormoqda.

“Manchester Siti” “Vulverhempton”ga qarshi maydonga tushdi. Uchrashuvning 7-daqiqasida Kevin de Bryuyne gol urib, hisobni ochdi. 11-daqiqada Leander Dendonker muvozanatni tikladi. 16-daqiqada belgiyalik futbolchi dublni rasmiylashtirdi. 24-daqiqada de Bryuyne navbatdagi golini urdi va het-trik qayd etdi.
60-daqiqada Kevin “bo‘rilar” darvozasiga uchrashuvdagi 4-to‘pni kiritdi. Uchrashuvning 84-daqiqasida Rahim Sterling yakuniy hisobni o‘rnatdi. “Shaharliklar” navbatdagi yirik g‘alabasini qayd etdi.

Pep Gvardiola jamoasi ochkolarini 89 taga yetkazdi va 1-o‘rinni egallab, “Liverpul” bilan oradagi farqni 3 ochkoga yetkazdi. “Vulverhempton” esa 50 ochko bilan 8-pog‘onani band etib turibdi.
APL
33-tur bahslari
11-may, chorshanba
Gollar: 0:1 – 4 Maunt, 0:2 – 55 Pulishich, 0:3 – 83 Lukaku.
“Lids”: Mele, Kox, Kuper, Lyorente, Streyk, Fillips, Harrison (Firpo, 37), Beyt (Klix, 59), Rodrigo, Jeyms, Rafinya (Gelxardt, 78).
“Chelsi”: Mendi, Jeyms (Aspilikueta, 78), Ryudiger, Kristensen, Chaloba, Alonso, Kovachich (Loftus-Chik, 30), Jorjinyo, Pulishich (Ziyosh, 78), Maunt, Lukaku.
Ogohlantirish: Fillips (43).
Chetlatish: Jeyms (24).
Gollar: 0:1 – 7 de Bryuyne, 1:1 – 11 Dendonker, 1:2 – 16 de Bryuyne, 1:3 – 24 de Bryuyne, 1:4 – 60 de Bryuyne, 1:5 – 84 Sterling.
“Vulverhempton”: Joze Sa, Boli, Koudi, Kastro, Ait-Nuri, Dendonker, Moutinyu (Kandl, 85), Ruben Nevesh, Shikinyu, Ximenes (Xvan Xi Chxan, 72), Netu (Trinkau, 72).
“Manchester Siti”: Ederson, Joau Kanselu, Fernandinyo (Marez, 77), Laport (Ake, 61), Zinchenko, Gyundo‘g‘an, de Bryuyne, Rodri, Foden (Grilish, 81), Bernardu Silva, Sterling.
Ogohlantirish: de Bryuyne (78).
21-tur bahsi
Gollar: 1:0 – 54 Vardi, 2:0 – 62 Vardi, 3:0 – 70 Meddison.
30-tur bahsi